എന്സിബി ഉദ്യോഗസ്ഥരെ വിളിച്ച് ഷാരൂഖും , ഗൗരിയും വീട്ടില് പാകം ചെയ്ത ഭക്ഷണം ആര്യന് നല്കണമെന്ന് അപേക്ഷ മുംബൈ : മകന് ആര്യന്ഖാന് ഉള്പ്പെട്ട കേസിലെ തുടര്നടപടികള് അറിയാനായി ബോളിവുഡ് താരം ഷാരൂഖ് ഖാന് നാര്ക്കോട്ടിക് കണ്ട്രോള് ബ്യൂറോ ഉദ്യോഗസ്ഥരുമായി ബന്ധപ്പെടുന്നുണ്ടെന്ന് റിപ്പോര്ട്ട് . ആര്യന് ജാമ്യം ലഭിക്കാത്തത് കുടുംബത്തെ നന്നായി ഉലച്ചിട്ടുണ്ട് . ആര്യന് അറസ്റ്റിലായ വാര്ത്ത വന്നപ്പോള് തന്നെ ഷാരൂഖ് ഇക്കാര്യത്തില് നിയമോപദേശം തേടുകയും രാജ്യത്തെ മികച്ച നിയമ വിദഗ്ധരെ വിളിക്കുകയും ചെയ്തിരുന്നു. ആര്യന്റെ ജാമ്യത്തിനായി മുതിര്ന്ന അഭിഭാഷകന് സതീഷ് മനേഷിന്ദയെ സമീപിച്ച സമയത്ത് ആര്യന് ഉടന് പുറത്തുവരുമെന്നായിരുന്നു സതീഷ് ഷാരൂഖിന് നല്കിയ ഉറപ്പ് . എന്നാല് ആര്യന്റെ ജാമ്യാപേക്ഷ കോടതി തള്ളിക്കളഞ്ഞു. ഇത് ഖാന് കുടുംബത്തെ ശരിക്കും ഞെട്ടിച്ചിരുന്നുവെന്നാണ് കുടുംബവുമായി അടുപ്പമുള്ളവര് പറയുന്നത് . കേസില് എന് സി ബി തുടര്നടപടികള് തുടരുകയാണെന്നും ഷാരൂഖ് ഖാന് മകനുവേണ്ടി എന്സിബി ഉദ്യോഗസ്ഥരുമായി ബന്ധപ്പെടുന്നുണ്ടെന്നും സൂചനയുണ്ട് . ഗൗരിയും ഷാരൂഖും മകന്റെ ആരോഗ്യാവസ്ഥ അറിയാനായി പകല് സമയങ്ങളില് എന്സിബി ഉദ്യോഗസ്ഥരെ നിരവധി തവണ വിളിക്കുന്നുണ്ട് . ആര്യനെ കാണാന് അനുവാദമില്ലെങ്കിലും വീട്ടില് പാകം ചെയ്ത ഭക്ഷണവും ചില സ്വകാര്യ വസ്തുക്കളും ആര്യന് അയയ്ക്കാനുള്ള അപേക്ഷയും ഇരുവരും എന് സി ബി ഉദ്യോഗസ്ഥര്ക്ക് മുന്നില് വച്ചിട്ടുണ്ട്. ഗൗരിയുടെ സഹോദരന് വിക്രാന്ത്, ഭാര്യ നമിത എന്നിവരും ഇപ്പോള് ഗൗരിയ്ക്കും ഷാരൂഖിനും സഹായമായി മന്നത്തിലുണ്ട് .